Document ID: /roh_data/filtered/Billingualer_Corpus_interleaved-de-rm.jsonl.gz/858

This is a text translated from German to Rumantsch Grischun.
www.gr.ch neu mit Online-Schalter und mit Interessenbindungen des Grossen Rats

Ein neues, zentrales Element von www.gr.ch ist der integrierte Behörden-Online-Schalter www.ch.ch. Dieser virtuelle Zugang zur kantonalen Verwaltung bietet Bürgerinnen und Bürgern die Möglichkeit, über ein Stichwort-Verzeichnis bestimmte Behörden-Informationen zu beziehen oder je nach Angebot ganze Online-Dienstleistungen in Anspruch zu nehmen. Der Online-Schalter verbindet über die Stichworte "Privatleben", "Gesellschaft", "Arbeit", "Gesundheit", "soziale Sicherheit", "Mobilität", "Sicherheit", "Staat und Politik" sowie "Wirtschaft" die Websites der Bündner Gemeinden und der kantonalen Ämter. Damit muss der Bürger nicht mehr explizit wissen, welche Behörde für sein Anliegen zuständig ist und wie er sie über das Internet erreicht: Die Adressen www.gr.ch oder www.ch.ch genügen. In Graubünden sind über 95 Prozent der Bündner Gemeinden und der kantonalen Ämter über ihre eigenen Websites mit dem Online-Schalter verbunden.

Der Online-Schalter bietet nicht nur einen neuartigen, einfacheren Zugang zu den Dienstleistungen und Informationen der Bündner Behörden, sondern auch zu den Behörden der übrigen Schweizer Gemeinden, der Kantone und zur Bundesverwaltung. Der Online-Schalter wird laufend in Zusammenarbeit zwischen Bund, Kantonen und Gemeinden weiterentwickelt und inhaltlich erweitert.

Parlament: Interessenbindungen öffentlich einsehbar

Die Standeskanzlei hat das Informationsangebot auf www.gr.ch auch im Bereich "Parlament" nochmals erweitert: Ab sofort sind die Interessenbindungen der Bündner Grossrätinnen und Grossräte über das Internet einzusehen. Gemäss Artikel 8 Absatz 2 der Geschäftsordnung des Grossen Rats ist das Register über die Tätigkeiten der Grossräte öffentlich. Die Interessenbindungen der Bündner Grossrätinnen und Grossräte sind über die Mitgliederliste des Parlaments auf www.gr.ch zugänglich. Die Mitgliederliste umfasst nebst der Post- neu auch noch die E-Mail-Adresse der Parlamentsmitglieder und die Namen ihrer Stellvertreterinnen und Stellvertreter.

Weiter wurden die Funktionalitäten der Stichwortsuche verbessert, der Informationsgehalt im Bereich "Unser Kanton" erweitert ("Produkte aus Graubünden", Suchmaschine für Graubünden) sowie der Sprachenwechsel zwischen den Inhalten in deutsch, romanisch und italienisch vereinfacht.

Standeskanzlei: Leitbild neu im Internet

www.gr.ch, das Portal zur kantonalen Verwaltung Graubünden, ist eine Dienstleistung der Standeskanzlei Graubünden. Welche Rolle spielt die Stabsstelle des Parlaments und der Regierung aber sonst noch und wie erfüllt sie ihre Aufgabe? Das Leitbild mit Pflichten und Zielsetzungen der Standeskanzlei ist neu im Internet dreisprachig einsehbar. Zudem verrät www.staka.gr.ch auch, warum ein Picasso und der Begriff "Light" ohne weiteres mit der Standeskanzlei Graubünden in Zusammenhang gebracht werden können.

Die neuen Web-Inhalte finden Sie hier:

-

Online- Schalter

-

Mitglieder

-

Stellvertreter

-

www.staka.gr.ch

Gremium: Standeskanzlei Graubünden

Quelle: dt Standeskanzlei Graubünden

Data: 27.01.2004

www.gr.ch ussa nov cun in spurtegl online e cun colliaziuns d'interess dal cussegl grond

In nov element central da www.gr.ch è il spurtegl online integrà da las autoritads www.ch.ch. Quest access virtual tar l'administraziun chantunala porscha a las vischinas ed als vischins la pussaivladad da retrair tschertas infurmaziuns da las autoritads a maun d'in register da chavazzins u - tut tenor la purschida - da far diever da tut ils servetschs online. Il spurtegl online collia sur ils chavazzins "vita privata", "societad", "lavur", "sanadad", "segirezza sociala", "mobilitad", "segirezza", "stadi e politica" sco er "economia" las websites da las vischnancas grischunas e dals uffizis chantunals. Uschia na sto il vischin betg pli savair explicitamain tge autoritad ch'è cumpetenta per ses giavisch e co ch'el cuntanscha ella per internet: las adressas www.gr.ch u www.ch.ch bastan. En il Grischun èn passa 95 pertschient da las vischnancas e dals uffizis chantunals colliads sur lur atgnas websites cun il spurtegl online.

Il spurtegl online na porscha betg mo in access nov e pli simpel als servetschs ed a las infurmaziuns da las autoritads grischunas, mabain er a las autoritads da las ulteriuras vischnancas svizras, dals chantuns ed a l'administraziun federala. Il spurtegl online vegn, en collavuraziun cun la confederaziun, ils chantuns e las vischnancas, sviluppà cuntinuadamain ed amplifitgà areguard il cuntegn.

Parlament: prender invista publicamain en colliaziuns d'interess

La chanzlia chantunala ha schlargià anc ina giada la purschida d'infurmaziuns sin www.gr.ch er en il sectur "parlament": Davent dad ussa pon ins prender invista da las colliaziuns d'interess da las deputadas e dals deputads grischuns. Tenor l'artitgel 8 alinea 2 da l'urden da gestiun dal cussegl grond è il register da las activitads dals deputads public. Las colliaziuns d'interess da las deputadas e dals deputads grischuns èn accessiblas sur la glista da commembers dal parlament sin www.gr.ch. La glista da commembers cumpiglia ussa nov sper l'adressa postala er anc l'adressa dad e-mail da las commembras e dals commembers dal parlament ed ils nums da lur suppleantas e suppleants.

Ultra da quai èn vegnidas meglieradas las funcziunalitads per tschertgar chavazzins, il cuntegn d'infurmaziuns en il sectur "noss chantun" è vegnì schlargià ("products dal Grischun", maschinas da tschertgar per il Grischun) e la midada da linguas per ils cuntegns en tudestg, rumantsch e talian è vegnida simplifitgada.

Chanzlia chantunala: model directiv ussa en l'internet

www.gr.ch, il portal da l'administraziun chantunala dal Grischun è in servetsch da la chanzlia chantunala dal Grischun. Tge rolla gioga il post da stab dal parlament e da la regenza dentant uschiglio anc e co ademplescha el sia incumbensa? Dal model directiv cun las obligaziuns e finamiras da la chanzlia chantunala pon ins ussa prender invista en l'internet en trais linguas. Ultra da quai tradescha www.staka.gr.ch pertge che Picasso e la noziun "light" pon senz'auter star en connex cun la chanzlia chantunala dal Grischun.

Ils novs cuntegns dal web chattais Vus qua:

-

spurtegl online

-

commembers

-

suppleants

-

www.staka.gr.ch

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 27.01.2004